Document ID: 32013D0104

KOMISIJOS ĮGYVENDINIMO SPRENDIMAS
2013 m. vasario 21 d.
kuriuo dėl Brazilijos įrašymo į trečiųjų šalių ir jų dalių, iš kurių leidžiama importuoti į Sąjungą išdžiovintą (džiovintą) mėsą ir pasterizuotus mėsos produktus, sąrašą iš dalies keičiamas Sprendimas 2007/777/EB
(pranešta dokumentu Nr. C(2013) 899)
(Tekstas svarbus EEE)
(2013/104/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą ir 8 straipsnio 4 punktą,
kadangi:
(1)
2007 m. lapkričio 29 d. Komisijos sprendime 2007/777/EB, nustatančiame gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinančiame Sprendimą 2005/432/EB (2), pateiktas trečiųjų šalių ir jų dalių, iš kurių leidžiama įvežti į Sąjungą mėsos produktus ir apdorotus skrandžius, tulžies pūsles bei žarnas, sąrašas ir nustatyti apdorojimo būdai, reikalaujami siekiant užtikrinti su tokiu įvežimu susijusio pavojaus gyvūnų sveikatai kontrolę;
(2)
Sprendimo 2007/777/EB II priedo 3 dalyje nustatytas trečiųjų šalių ir jų dalių, iš kurių leidžiama importuoti į Sąjungą išdžiovintą (džiovintą) mėsą ir pasterizuotus mėsos produktus, sąrašas;
(3)
Brazilijos regionai, iš kurių leidžiama įvežti į Sąjungą produktus, pagamintus iš naminių galvijų mėsos, kuri buvo apdorota specifiniu apdorojimo būdu, šiuo metu išvardyti Sprendimo 2007/777/EB II priedo 2 dalyje;
(4)
Brazilija paprašė Komisijos taip pat leisti iš tų regionų importuoti į Sąjungą išdžiovintą (džiovintą) mėsą, pagamintą iš naminių galvijų mėsos, kuri buvo apdorota atitinkamu specifiniu apdorojimo būdu;
(5)
atsižvelgiant į Komisijai įrodytą gyvūnų sveikatos padėtį tuose Brazilijos regionuose, tikslinga leisti iš tų regionų importuoti į Sąjungą išdžiovintą (džiovintą) mėsą, pagamintą iš naminių galvijų mėsos ir apdorotą E arba F specifiniu apdorojimo būdu, nurodytu Sprendimo 2007/777/EB II priedo 4 dalyje;
(6)
todėl Sprendimas 2007/777/EB turėtų būti atitinkamai iš dalies pakeistas;
(7)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/777/EB II priedo 3 dalyje po su Argentina susijusio įrašo įterpiamas šis su Brazilija susijęs įrašas:
„BR
Brazilija BR-2
E arba F
XXX
XXX
XXX
XXX
XXX
XXX
XXX
XXX
XXX
XXX
XXX
XXX“
2 straipsnis
Šis sprendimas skirtas valstybėms narėms.
Priimta Briuselyje 2013 m. vasario 21 d.

Labels: 3
17
18
6